Tregu amerkian i shtëpive, tërheq blerësit e huaj
Qytetet më të preferuara janë Los Anxheles, Miami dhe New York
Të pasurit nëpër botë kërkojnë gjithnjë mënyra se si t’i investojnë paratë dhe për disa njerëz, kjo do të thotë të blejnë shtëpi në Shtetet e Bashkuara. Ndërsa të huajt zotërojnë rreth 6 përqind të shtëpive të shitura, në disa zona të vendit investimet e tyre janë shumë më të mëdha se në zona të tjera. Kalifornia e Jugut është një zonë që ka tërhequr shumë blerës të huaj. Kur kinezja Cathay Wicks kërkonte të blinte shtëpi, ajo kishte në mendje një strukturë dhe pamje të caktuar. Wicks bën pjesë në grupin e atyre të huajve që janë të interesuar të blejnë shtëpi në qytetet e mëdha amerikane. Jed Kolko është krye ekonomisti i faqes së pasurive të paluajtëshme Trulia.com. Ekspertja e pasurive të paluajtëshme në Los Angeles, Angela Wong, thotë se vitin e kaluar klientët e saj nga Kina u shtuan 30 përqind. Më shumë se gjysma e blerësve nga Kina shkojnë në Kaliforni. Në Irvine një kompleks i ri shtëpish tërheq vemendjen e blerësve kinezë. Emile Haddad është investitori i këtij kompleksi. Kinezët nuk janë të vetmit blerës të huaj në Shtetet e Bashkuara. Njerëz nga 68 vende janë të interesuar të blejnë shtëpi në Shtetet e Bashkuara. Agjentja imobiliare, Shannon Miller, thotë se shumica e blerësve të huaj paguajnë me para në dorë, duke e bërë tregun e shtëpive, në Los Angeles, për shembull, shumë konkurues për blerësit e tjerë. Një tjetër arsye për të blerë shtëpi në Shtetet e Bashkuara është marrja e vizës EB-5. Si kusht, i huaji duhet të investojnë një shumë të caktuar në bisneset komerciale dhe duhet të ketë edhe një shtëpi në Shtetet e Bashkuara. Ekonomistët presin që çmimet e shtëpive të vazhdojnë të ngrihen. Ata nuk parashikojnë që blerësit e huaj t’i shesin shtëpitë për fitim brenda një kohe të shkurtër.